Document ID: 31986D0065

31986D0065
L 072/40
JURNALUL OFÍCIAL AL UNIUNII EUROPENE
DECIZIA COMISIEI
din 13 februarie 1986
privind lista întreprinderilor din Maroc autorizate pentru importul de carne proaspătă în Comunitate
(83/65/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară la importul de bovine, ovine, caprine și porcine, carne proaspătă sau produse din carne din țări terțe (1), astfel cum a fost modificată ultima dată prin Directiva 83/91/CEE (2), în special articolul 4 alineatul (1) și articolul 18 alineatul (1);
întrucât, pentru a putea fi autorizate să exporte carne proaspătă în Comunitate, întreprinderile situate în țările terțe trebuie să corespundă condițiilor generale și speciale stabilite de Directiva 72/462/CEE;
întrucât, la o primă inspecție, nici o întreprindere nu a fost considerată satisfăcătoare și întrucât Decizia 84/325/CEE a Comisiei (3) interzice statelor membre, la nivel comunitar, importul de carne proaspătă provenind din întreprinderile din Maroc, dar lasă statelor membre posibilitatea, în virtutea legislației lor naționale, de a nu întrerupe, pe parcursul unei perioade de șapte luni, fluxul de schimburi eventual existente cu întreprinderile propuse de autoritățile marocane;
întrucât o nouă inspecție efectuată în temeiul articolului 5 din Directiva 72/462/CEE și articolul 3 alineatul (1) din Decizia 83/196/CEE a Comisiei din 8 aprilie 1983 privind controalele la fața locului efectuate în cadrul regimului aplicabil importurilor de animale din speciile bovine și porcine și de carne proaspătă provenind din țări terțe (4) a arătat că nivelul de igienă al unei întreprinderi a crescut, putând fi deci considerat satisfăcător;
întrucât, în aceste condiții, această întreprindere poate să fie înscrisă pe o listă cu întreprinderi autorizate să exporte în Comunitate; întrucât, în consecință, Decizia 84/325/CEE trebuie să fie abrogată;
întrucât importul de carne proaspătă provenind din întreprinderile care figurează în anexa la prezenta decizie rămâne supus dispozițiilor adoptate în altă parte, precum și dispozițiilor generale din Tratat; întrucât, în special, importul din țări terțe și expedierea către alte state membre ale unor categorii de carne, cum ar fi cele conținând reziduuri ale unor substanțe, care nu fac încă obiectul unei reglementări comunitare armonizate, rămân supuse legislației sanitare a statului membru importator, cu respectarea dispozițiilor generale din Tratat;
întrucât măsurile prevăzute în prezenta decizie sunt conforme cu avizul comitetului veterinar permanent,
ADOPTĂ PREZENTA DECIZIE:
Articolul 1
(1) Întreprinderea din Maroc care figurează în anexă este autorizată pentru importul de carne proaspătă în Comunitate conform anexei menționate.
(2) Importurile provenind din întreprinderile care figurează în anexă rămân supuse dispozițiilor comunitare din domeniul veterinar adoptate în altă parte.
Articolul 2
Statele membre interzic importul de carne proaspătă provenind din întreprinderi care nu figurează în anexă.
Articolul 3
Decizia 84/325/CEE se abrogă.
Articolul 4
Prezenta decizie se aplică începând cu 16 februarie 1986.
Articolul 5
Prezenta decizie se adresează statelor membre.
Adoptată la Bruxelles, 13 februarie 1986.

Labels: 3
17
18
6